cyanic-selkie/wikianc huggingface dataset:
Europeisk honningbie
Overvintring
I kalde perioder er biene helt avhengig av å sitte på fôret. Hele klyngen kan gradvis bevege seg over fôrkamrene, men de kan ikke forlate den tette klyngen uten å dø av kulde. Det kan derfor forekomme at bisamfunn dør av sult mens det er masse fôr i nærheten.
Soferim
Avskrivere av De hellige skrifter
Det var på presten Esras tid (400-tallet f.Kr.) at de skriftkyndige avskriverne trådte fram som en egen gruppe, kalt soferim. Jødene var blitt spredt over flere land, og det var stort behov for avskrifter av De hellige skrifter til de forskjellige forsamlingslokalene som jødene kaller synagoger.
Max von Thun
Max von Thun (født 21. februar 1977 i München, egentlig Maximilian Romedio Johann-Ernst Graf von Thun und Hohenstein) er en østerriksk skuespiller og programleder. Han er sønn av skuespilleren Friedrich von Thun.
Europeisk honningbie
Dans
Biene har et meget komplisert «dansespråk» som de bruker når de skal meddele hverandre hvor det er funnet god nektar. På den måten kan en enkelt bie overlevere viten om en nyutsprunget rapsmark til resten av boet, slik at mange arbeidere kan fly ut og via de opplyste koordinatene finne og høste nektar på marken. Ved forsøk med plasseringer av sukkervannsstasjoner rundt om bikuber har man kunnet dechiffrere en del av bienes språk via denne dansen.
Født i feil kropp
Født i feil kropp er en norsk dokumentarserie som hadde premiere på TV 2 i 2014. Serien handler om et knippe unge og eldre personers forhold til sin egen kjønnsidentitet og er regissert av Petter Vennerød.
Soferim
Nøyaktighet
Soferim skal ha vært pinlig nøyaktige, og gjorde alt de kunne for å unngå feil. De talte alle ord som de skrev av, og etter hvert gikk de så langt som til å telle også hver eneste bokstav som de skrev av (de levde dermed opp til sitt navn som kommer fra et rotord som betyr «å telle»). Hvis de oppdaget en eneste liten feil, så ble hele avsnittet skåret ut og erstattet med en ny, feilfri avskrift. De skal ha lest hvert ord høyt før de skrev det. Det var ikke tillatt å skrive ett eneste ord etter hukommelsen, alt skulle kopieres fra originalen, ord for ord.
Alphonse de Lamartine
Alphonse Marie Louise Prat de Lamartine (21. oktober 1790 – 28. februar 1869) var en fransk dikter og politiker. Lamartine regnes som den viktigste lyrikeren på fransk i den romantiske epoken. Hans poesi har også inspirert Paul Verlaine og andre symbolister som seinere på 1800-tallet brakte en fornyelse i fransk og europeisk lyrikk.
Europeisk honningbie
Birøkt
Honningbier har vært etterstrebet for både honning og bivoks i årtusener, og menneskene fant tidlig på å holde biene i spesielt innrettede hjem, bikuber. Fordelen er at biene oppholder seg på steder hvor de er lette å komme til og at man av samme grunn kan skaffe seg honning på en forholdsvis lett og hurtig måte.
Soferim
Nøyaktighet
Men selv om de var veldig nøye med å unngå utilsiktede feil, så begynte de etter hvert å gjøre visse endringer i teksten. I 134 skriftsteder endret de Guds navn JHWH til Herre eller Gud. Disse endringene skyldtes overtro knyttet til Guds navn. I atten andre skriftsteder gjorde de også endringer. I disse skriftstedene mente man at den opprinnelige ordlyden kunne oppfattes som mangel på respekt for Gud eller hans representanter. Ett eksempel på en slik endring er i 1. Mos. 18:22, der det stod i den opprinnelige hebraiske teksten «JHWH ble fremdeles stående foran Abraham». På hebraisk kunne uttrykket «å stå foran» oppfattes som å tjene. Soferim syntes det var blasfemisk at noen kunne tolke teksten dit hen at Gud tjente Abraham, så de endret ordlyden til «Abraham ble fremdeles stående foran JHWH». Alle disse endringene ble gjort i avskrivernes beste hensikt, og skyldtes overtro. De foretok etter egen mening ikke noen endringer som endret budskapet i Bibelen.
Alphonse de Lamartine
Som politiker spilte han en framtredende rolle under (Frankrike)| i 1848 og opprettelsen av den andre franske republikk, da han en periode også var Frankrikes utenriksminister.
Risøy bru
Risøy bru eller Risøybrua er en bro i Haugesund i Rogaland. Broen krysser Smedasundet og knytter tettbygde Risøy til fastlandet. Risøybroen er 361 meter lang, og seilingshøyden er 22 meter. Høyde over havet er 25,2 meter. Den ble bygget av AS Stoltz Røthing & Co og AS Høyer Ellefsen. Et skilt på broen forteller at Risøybroen ble bygget på 354 dager av 60 arbeidere. Broen ble åpnet 14. mai 1939 og rehabilitert i 1991 og 2008. Veien over broen er fylkesvei 4919 (tidligere Fv935 og en arm av riksvei 47).
Alphonse de Lamartine
Liv og virke
Suksessen med Méditations poétiques innleda en produktiv dikterisk periode. I 1829 ble han innvalgt i Académie française.
Soferim
Nøyaktighet
De avskriverne som etterfulgte soferim, og som levde noen hundre år etter Jesu tid, ble kalt masoretene. De var enda mer nøyaktige enn soferim når de lagde avskrifter, og i tillegg så bemerket de alle endringene i teksten som soferim hadde gjort. En del moderne bibeloversettelser tar hensyn til disse bemerkningene, slik at teksten de oversetter fra blir mest mulig korrekt.
Protactinium
Protactinium er et radioaktivt grunnstoff med atomnummer 91 og atomsymbol Pa. Stoffet hører til actinoidene.
Alphonse de Lamartine
Liv og virke
Utover på 1830-tallet engasjerte han seg i økende grad i politisk virksomhet, fra 1833 som medlem av nasjonalforsamlinga. Her utfoldet han seg med stor veltalenhet, og fremma flere radikale forslag som han fikk flertall for – blant annet avskaffelsen av dødsstraff og mot slaveriet i koloniene.
Etter hvert ble han en av de ledende skikkelsene i motstanden mot Louis Philippes regime, og spilte en hovedrolle under de revolusjonære tilstandene i februar 1848. Etter revolusjonen ble han utenriksminister i den provisoriske regjeringa. Statskuppet i desember 1851 og gjenopprettelsen av keiserdømmet året etter satte en stopper for Lamartines politiske karriere. Han trakk seg tilbake til skrivende virksomhet. I sin alderdom publiserte han et stort antall historieverk, foruten sosiale romaner, sjølbiografiske verk og dikt. Sine siste år levde han likevel i fattigdom, og døde i Passy, i et lite hus i Paris som myndighetene hadde stilt til hans rådighet.
Protactinium
Historie
I 1871 forutså Dmitrij Mendelejev eksistensen av et grunnstoff på plassen mellom thorium og uran. Den britiske kjemikeren William Crookes isolerte protactinium fra uran i 1900, men identifiserte det ikke som et nytt grunnstoff.
Protactinium ble først identifisert i 1913 da Kasimir Fajans og O. H. Göhring fant den kortlivede isotopen 234m1Pa (med halveringstid på 1,17 minutt) under forskning på nedbrytningstrinnene til 238U (uran). De døpte det nye grunnstoffet «brevium» (etter latin brevis, «kort»). Navnet ble forandret til «protoactinium» i 1918 da to grupper med forskere (Otto Hahn og Lise Meitner fra Tyskland samt Frederick Soddy og John Cranston fra Storbritannia) oppdaget 231Pa uavhengig av hverandre. Navnet ble forkortet til protactinium i 1949.
Født i feil kropp
Serien vant i Gullruten 2015 i klassen «beste dokumentar».
Darlene Barbosa Scützer
Darlene Barbosa Scützer er en brasiliansk musiker. Sammen med resten av gruppen hun var med i, står hun bak en sang som er med i Norsk salmebok 2013.
Europeisk honningbie
Birøkt
Før oppfinnelsen av erstatningsføde i form av sukkervann var man nødt til å nøye seg med å fjerne en beskjeden del av honninglageret. Biene finner seg ikke frivillig i å bli frarøvet fruktene fra deres innsats og de stikker rasende mot alt som beveger seg i nærheten av deres forstyrrende hjem. Det har gjort at biavlere gjennom århundrer har utviklet noen strategier: Dels bruk av røyk som aggresjonsdemper og dels utvelgelse av ungdronninger fra særlig fredelige samfunn. Det blir mer og mer vanlig å bruke vannforstøver isteden for røyk. Bruk av 1-2 ss honning blandet med 1liter vann kan med fordel brukes.
I disse dager har man innsett at bier er vesentlige, ikke bare som honningprodusenter, men også som bestøvere for økonomisk betydningsfulle avlinger som raps og frukttrær. Biavl har vært en tilbakegående næring i en årrekke, mest på grunn av varroamidden, som gjør biavl vanskelig. Bevisst avl med gener fra bier i varroamiddens hjemland, India, lover dog godt for biavlens fremtid. De indiske biene kan nemlig selv befri seg fra middene og holde boet rent.
I Norge er de vanligste underartene Apis mellifera mellifera (brunbie), Apis mellifera carnica (ofte kjent som krainer eller karnika i Norge) og Apis mellifera ligustica (italienere), pluss en blandingsrase som har både europeiske og afrikanske underarter i linjene sine, bedre kjent som buckfast
Bestøvning
Den hårete kroppen til en bie kan samle og holde opp til femten tusen pollenkorn. Bier flyr dessuten fort og besøker flere blomster etter hverandre. Bier fortærer pollen, men det blir nok igjen til befruktning av plantene,
Født i feil kropp
Premieren ble sett av 638,000, noe som gav en markedandel på over 41 %.
I 2017 hadde sesong to av serien premiere.
Om dokumentaren
Noen barn og unge opplever temaet kjønnsidentitet som sårt og vanskelig. Noen opplever å bli født med feil genitalier, også kjent som å være «født i feil kropp.»
I første sesong av serien blir seerne kjent med 14 deltagere i ulike aldre som forteller om sin reise gjennom en lang kjønnsbekreftelsesprosess. Deltakerne har blitt filmet i et helt år og viser seerne hverdagen sin, med utfordringer de møter og skal gjennom. Serien viser hva det innebærer å ha kjønnsinkongruens, serien beskriver det som å være «født i feil kropp». Den yngste i dokumentaren var åtte og den eldste sytti år gammel under innspillingen.
I den andre sesongen får seerne følge både noen av deltakerne fra sesong én og noen nye deltakere.
Kritikk
Dokumentaren har mottatt noe kritikk, blant annet fra Skeiv Ungdom. Kritikken gikk ut på at serien ikke fikk belyst alle problemstillingene som personer innenfor spekteret opplever, mangfoldet eller tematikken som helhet. Bruken av begrepene «født i feil kropp» og «kjønnskifte» ble også kritisert, fordi det ikke ble opplyst at mange innenfor spekteret ikke betegner seg som født i feil kropp, eller ønsker å gå gjennom kjønnsbekreftende behandling. Dokumentaren ble kritisert for hvordan de viste de portrettertes forhold til kjønnsroller, hvor kun tradisjonelle kjønnsroller ble fremstilt. Skeiv ungdom ønsket at transpersoner og kjønnsinkongruens skulle være inkludert i serien. Dokumentarserien mottok også noe kritikk for at den ikke tok for seg hvordan behandlingen som Nasjonal behandlingstjeneste for kjønnsinkongruens (NBTK) tilbyr, fungerer i praksis.
Alphonse de Lamartine
Forfatterskap
Mye av Lamartines diktning kretser om temaer som betraktes som typiske for romantikkens livsholdning. Særlig i hans meditasjoner – i samlingene Méditations poétiques fra 1820 og Nouvelles Méditations fra 1823 – finner en et dikter-jeg som isolert fra samfunnet finner inspirasjon i naturen og som dyrker erindringen som en veg til en tapt fortid.
Protactinium
Historie
Navnet kommer av gresk protos som betyr «foran», og grunnstoffet actinium som protactinium henfaller til.
Egenskaper
Protactinium er et skinnende, hardt sølvgrått metall som danner et tynt sjikt protactiniumoksid (PaO) i kontakt med luft. Det blir superledende ved temperaturer under 1,4 K. Protactinium er en sterk alfastrålings-kilde og er giftig.
Isotoper
Protactinium har ingen stabile isotoper. Naturlig forekommende protactinium består av 4 isotoper:
231Pa (99,999999997825 %) med halveringstid 32 760 år
KT Tunstall
Kate Victoria «KT» Tunstall (født 23. juni 1975 i Edinburgh) er en skotsk sanger og låtskriver. Debutalbumet solgte over fire millioner kopier. Tunstall har hatt stor kommersiell suksess. Hun har bl.a. vunnet tre BRIT Awards og vært Grammy-nominert.
Protactinium
Isotoper
234m1Pa (1,5 · 10-9 %) med halveringstid 1,17 minutter
234Pa (6,7 · 10 -10 %) med halveringstid 6,7 timer
233Pa (5 · 10-12 %) med halveringstid 26,967 døgn.
Wyville Thomson-ryggen
Wyville Thomson-ryggen er en undersjøisk rygg som løper i nordvestlig retning fra kontinentalsokkelen nordvest for Skottland til Færøyene. Ryggen danner en terskel i Færøyrenna som forbinder Atlanterhavet med Norskehavet.
Alphonse de Lamartine
Forfatterskap
Hans kjente og delvis selvbiografiske dikt «Le Lac» («Innsjøen») skildrer et kjærlighetsforhold, sett i tilbakeblikk av den forlatte mannlige part.
Wyville Thomson-ryggen
Det meste av atlanterhavsvannet (Golfstrømmen) som strømmer inn i Norskehavet passerer over Wyville Thomson-ryggen. Ryggens laveste punkt ligger på 600 m. Den vertikale mektigheten på den delen av Golfstrømmen som når Norskehavet vil dermed være mindre enn dette.
Under Golfstrømmen går en motstrøm av bunnvann fra Norskehavet ut i Atlanterhavet.
Protactinium
Isotoper
I tillegg er 25 kunstig fremstilte isotoper kjent. De mest stabile av disse er 230Pa med halveringstid 17,4 døgn, 229Pa med halveringstid 1,50 døgn, og 232Pa med halveringstid 1,31 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
Forekomst
Protactinium finnes naturlig i mineralet bekblende i konsentrasjoner på omkring 0,1 ppm. I uranmalm fra Den demokratiske republikken Kongo kan konsentrasjonen være opptil 3 ppm.
Anvendelse
På grunn av stoffets sjeldenhet, høye radioaktivitet og giftighet er det for tiden ingen bruk av protactinium, bortsett fra i vitenskapelig forskning.
Tailevu Province
Tailevu Province er en provins øst på den største øya i Fiji, Viti Levu. Den er en av åtte provinser på øya. Tailevu er en del av divisjonen Central på Fiji, en av landets fire regioner.
Administrasjonssenteret er Nausori.
Malmsjön
Malmsjön er en innsjø ved Vårsta i Botkyrka kommune i Södermanland, Sverige. Innsjøen har et overflateareal på 0,89 km², og ligger 13,7 meter over havet. Malmsjön har en gjennomsnittsdybde på 4,7 meter, og rommer 4,2 millioner m³ vann. Innsjøens maksimale dybde er målt til 6,8 meter, og innsjøen har et nedbørfelt på 14,6 km². Malmsjön er en del av Kagghamraån-vassdraget.
Innsjøen er overgrodd på grunn av næringsstoffer i overflatevann fra Vårsta og vann fra søppelfyllingen i Hall, som når innsjøen via Skälbyån. Innsjøen har imidlertid svært god bufferkapasitet, og er derfor ikke rammet av forsuring. Sommeren 2002 hadde innsjøen en pH-verdi på 8,8.
Nesbyen stasjon
Nesbyen stasjon er en jernbanestasjon på Bergensbanen i Nesbyen kommune i Viken. Stasjonen ble åpnet i 1907 da Bergensbanen kom til Gulsvik og ble fjernstyrt i 1984. Stasjonen har en tømmerterminal som er regelmessig i bruk.
Det er fire fredede bygninger på stasjonen, alle designet av Paul Armin Due i jugendstil og sveitserstil, og bygget mellom 1904 og 1913.
På stasjonen er det venterom med toalett og telefon. Det er gåavstand inn til Nesbyen sentrum.
Ivan Popov (pedagog)
Ivan Popov (bulgarsk: Иван Попов) (født 1840 i Vranje, død 1915) var en bulgarsk pedagog og foregangsmann under den bulgarske renessansen.
Biografi
Popov ble født i 1840 i byen Vranje. Fødebyen ble i 1878 annekterte fra det osmanske rike av det da nylig uavhengige fyrstedømmet Serbia og inngikk i dette ved traktaten i Berlin.
Popov virket i mange år som lærer i forskjellige byer i Makedonia. Han ble fengslet som en opprører av de tyrkiske myndighetene for å ha kommet med ærekrenkelser mot det greske presteskapet og satt fem år i isolat i Det hvite tårnet i Thessaloniki.
Popov døde i 1915.
Fylkesvei 4110
Fylkesvei 4110 går mellom Hananger og Grimsby i Farsund kommune. Veien er 2,8 km lang.
Frem til 2019 hadde veien betegnelsen fylkesvei 663 (Vest-Agder).
Xiang
Xiang (kinesisk: 湘語; pinyin: Xiāng yǔ), også kalt hunanesisk, er en variant av det kinesiske språk. Språket er oppkalt etter elven Xiang og er utbredt særlig i provinsen Hunan.
Xiang tales av over 36 millioner mennesker i Kina, særlig i det sentrale og sørvestre Hunan, i de fire fylkene Quánzhōu (全州), Guànyáng (灌陽), Zīyuán (資源) og Xīngān (興安) nord i regionen Guangxi, og dessuten i mindre deler av Guangdong. Xiang-området omgis av mandarintalende områder i nord, vest og sør, Hakka i sør, og av Gàn i østre Hunan og i Jiangxi. Xiāng er også i kontakt med språkene Tujia og Miao i vest.
Man kan dele inn xiang etter kriteriet gammel og ny, der den gamle (i sør) har stått seg bedre mot påvirkning fra mandarin. Gammel xiang er av stor interesse for språkforskere ettersom det i likhet med wu-dialekten har bevart den gamle tredelte distinksjonen mellom obstruenter.
Det finnes dessuten tre dialektgrupper innen xiang:
Xiang var det språket som Mao Zedong vokste opp med.
Cordillera Negra
Cordillera Negra (Den svarte fjellkjeden) er en fjellkjede i det peruanske Andes som ligger i Ancash i den nordvestlige delen av Peru. Fjellkjeden er 25–40 kilometer bred og 180 kilometer lang. Den høyeste fjelltoppen er Coñocranra (5181 moh). Sammen med Cordillera Blanca (øst for Cordillera Negra) avgrenser den området Callejón de Huaylas. Gjennom dette området renner elven Santa.
Goggomobil
Goggomobil var en populær småbil produsert i Bayern, Tyskland etter den andre verdenskrig av bilprodusenten Glas. Konkurrentene var Volkswagen Boble, BMW Isetta og Messerschmitt, hvor hos alle bilene hovedtanken var en «folkebil». Rundt 1960 begynte salget å dabbe av fordi Glas begynte å produsere større, og mer populære biler.
Stian Westerhus
Stian Westerhus (født 2. april 1979 i Jådåren ved Steinkjer) er en norsk musiker (gitar), kjent for sin eksperimentelle spillestil.
Han har bachelorgrad i jazzstudier fra Middlesex University under Stuart Hall, samt mastergrad fra Jazzlinja (2005). Westerhus er sentral på en rekke plateutgivelser. Sammen med Sidsel Endresen vant han Spellemannprisen 2012 i klassen jazz for albumet Didymoi Dreams. Foran Spellemannprisen 2016 var han nominert i to priser: åpen klasse for Amputation og samtid for Crepuscular Hour sammen med Maja Ratkje og flere. Under Spellemannprisen 2020 ble han nominert i åpen klasse for Redundance.
Zanussi 13
Live (2012)
Giltspur Street
Giltspur Street er ei gate i City of London. Den går i nordlig retning fra Newgate Street /Holborn Viaduct (A40). I Giltspur Street ligger det store sykehuset St Bartholomew's Hospital og kirka St Bartholomew-the-Less.
Det var i Giltspur Street at Richard II møtte Wat Tyler og de andre lederne av bondeopprøret 15. juni 1381. Under forhandlingene ble Tyler lurt i et bakhold og drept, og de andre lederne ble slept ut av St Bartholomew-the-Less og halshogd.
På hjørnet av Giltspur Street og Cock Lane (Pye Corner) henger The Golden Boy of Pye Corner, en kjerub som symboliserer dødssynden grådighet. Denne ble satt opp til minne om bybrannen i 1666, som stoppet her. Brannen ble ansett for å være Guds straffedom over borgernes grådighet.
Freakonomics
Freakonomics : en ustyrlig økonom endevender etablerte sannheter (originaltittel på engelsk er Freakonomics: A Rogue Economist Explores the Hidden Side of Everything) er en bok fra 2005 som handler om økonomiske problemstillinger av økonomen Steven D. Levitt og journalisten Stephen J. Dubner. Tittelen er på engelsk en sproglig sammentrekning av freak (en original) og economics (økonomi). Boken er oversatt til norsk.
Boken er basert på en rekke fagartikler av Levitt, som er gjort mer lesevennlige og sammenhengende. De enkelte artiklene er ofte fremkommet ved analyse av data, som få andre har tenkt på å anvende til større analyser, likesomt fenomener fra forskjellige felter sammenstilles. Bokens enkelte kapitler har hvert sitt tema:
Paso Fino
Paso Fino er en hesterase som nedstammer fra rasen spansk Andalusier.
Rasen har utviklet seg fra de hestene conquistadorene hadde med seg fra Spania til Amerika på 1500- og 1600-tallet. Navnet kommer fra en av hestens gangarter paso fino (fin gange), som er en svært myk gange. Hesten er liten, men kraftig, og er lettridd og arbeidsvillig.
Theodosius den store
Theodosius er kjent som den keiseren som gjorde kristendommen til Romerrikets statsreligion.
Bakgrunn
Theodosius var av offisersfamilie fra Hispania. Hans far var feltherren Flavius Theodosius (Greve Theodosius), som under keiser Valentinianus kriget i Britannia og Afrika, men ble henrettet i 376; grunnen til dette er ikke helt klar.
Sønnen Theodosius deltok i felttog til Britannia og kjempet mot germanerne på Balkan da keiser Valens' nederlag og død mot goterne i 378 plutselig skapte krise.
Keiser
Senatet kalte Theodosius til hjelp, og han ble utnevnt i 379 til keiser sammen med de mindreårige Gratian og Valentinian II, hvis søster han giftet seg med. Reelt ble han overkeiser, men først få måneder før sin død oppnådde han det offisielle eneherredømme.
Hans regjering falt sammen med folkevandringenes første fase og ble preget av fornyelse innad og begynnende sammenbrudd utad. Ved tronbestigelsen ble han kristen, og som lovgiver bygde han opp den nye kristne romerske stat, mens han ustanselig måtte kjempe mot germanske innfall og andre som gjorde krav på tronen. På Balkan lyktes han med stort besvær å drive goterne tilbake til deres enemerker. Men han måtte flere ganger kjempe mot nye innfall, og ansatte i vidt omfang germanske generaler - viktigst var vandalen Stilicho - til å bekjempe deres stammefrender.
I 394 ble de olympiske leker forbudt som hedenske fester. Han var flere ganger i strid med sine medregenter av religiøse årsaker og måtte ved en leilighet ydmyke seg overfor kirkefaderen Ambrosius, som fikk ham til å gjøre bot etter en massakre – et tidlig eksempel på geistlighetens autoritet i forbindelse med en keiser.
Ved hans død ble riket delt mellom hans to mindreårige sønner, Arcadius og Honorius, som han hadde fått med sin første kone, Aelia Flavia Flaccilla. Sønnene fikk henholdsvis øst- og vestdelen – begynnelsen til det bysantinske og det vestromerske rike. Hans slekt kom til å ha makten i de to romerske rikene i omkring femti år, til henholdsvis år 450 og 455.
Litteratur
(Om den keiserlige religionspolitikk. Errington viser plausibelt at keiserens antihedenske lover i praksis var for det meste virkningsløse.) Hartmut Leppin: ''Theodosius der Große und das christliche Kaisertum. Die Teilungen des Römischen Reiches. I: Mischa Meier (utg.): Sie schufen Europa.'' C. H. Beck, München 2007, ISBN 978-3-406-55500-8, s. 27–44. André Piganiol: L’Empire chrétien (325–395). 2. utg. Presses Universitaires de France, Paris 1947. utgave bearbeidet av André Chastagnol, Paris 1972. (Kenntnisreiche, aber teilweise veraltete und aufgrund der Anlehnung an den wSozialdarwinismus nicht unumstrittene Darstellung.)
Streikestøttekomiteene
Streikestøttekomiteene var en form for organisering som utviklet seg på 1970-tallet. Formålet med disse gruppene var først og fremst å samle inn penger og drive støttearbeid for de «ulovlige», «ville» streikene som fant sted i dette tiåret.
Streikestøttekomiteene samlet gjerne folk av ulike politiske avskygninger, men ble ofte initiert av SUF(m-l), senere AKP(m-l).
Bakgrunnen for organiseringen
Tiåret ble innledet med flere arbeidskonflikter som brøt med den relative freden i arbeidslivet i mye av etterkrigstiden. Den svenske Kirunastreiken fikk stor betydning også i Norge. I 1970 vakte Norgasstreiken, Saudastreiken og Sporveisstreiken i Oslo stor oppmerksomhet.
Siden disse konfliktene var «ulovlige» kunne ikke de streikende få åpen støtte eller ordinære streikebidrag fra egen fagforening. I praksis var streikene dømt til nederlag, om de ikke fikk støtte på annet vis.
Ved alle konfliktene i 1970 ble det gjennomført store pengeinnsamlinger. Men det skjedde ofte spontant, i regi av lokale fagforeningsklubber, ungdomsorganisasjoner osv. Da kunne det ta tid før innsamlingene ble dratt i gang, og aktiviteten kunne bli litt tilfeldig. Når streikestøttekomiteene ble organisert, var det for at slikt støttearbeid skulle komme raskere i gang, være mer effektivt og nå bredere ut.
Ml-bevegelsen stod sentralt
Den nye ml-bevegelsen sto sentralt i streikestøttearbeidet: Ml-erne skrev selv : «Alle de største og viktigste arbeidskampene som seiret i Norge i 1970 var leda av ml-bevegelsen. Dette hadde vært umulig dersom monopolkapitalen og staten hadde hatt oversikt over våre kadre og visst hvorledes vår forbindelse med streikeledelsen foregikk. NAF har nå gitt muntlig beskjed om at SUF(m-l)ere og andre progressive om mulig bør avskjediges.». I AKP(m-l)s faglige studiebok fra 1974 het det: «På større steder kan det være en fordel å danne lokale streikestøttekomiteer som arrangerer stands, sender ut innsamlingslister, og tar kontakt med arbeidsplassene på stedet.»
Folk som selv hadde vært i konflikt engasjerte seg også i streikestøttearbeid. Etter Sporveisstreiken i Oslo frontet en av streikelederne, Henry Stokmo, streikestøttekomiteen. Det ble etter hvert opprettet mer eller mindre permanente streikestøttekomiteer på mange skoler, universiteter, i bydeler og i lokalsamfunn.
Kritikk
Komiteene møtte kritikk – også fra venstresiden – og ble stemplet som «underbruk av AKP». Denne kritikken kom både fra de som var motstander av de ville streikene og fra SV- og KUL-hold. I 1977 uttalte lederen av SVs faglige utvalg at de permanente streikestøttekomiteene var et uttrykk for at man hadde «gitt opp å mobilisere arbeiderklassen gjennom fagbevegelsens egne organ. De permanente streikestøttekomiteene representerer ei politisk hengemyr». Han aksepterte likevel slike komiteer utenfor fagbevegelsens område, som i universitets- og kulturmiljøer. KUL skrev i sitt organ Gnisten at AKPs «streikestøttebyråkrati» hadde «en avpolitiserende innringningsfunksjon overfor arbeiderklassen».
Avgjørende støtte
På midten av 1970-tallet var innsamlingene i regi av komiteene avgjørende ved flere arbeidskonflikter. Etter Jøtulstreiken oppsummerte de streikende at de hadde fått inn i alt 885 000 kroner i streikestøtte. Av dette kom hele 500 000 fra innsamlinger i regi av streikestøttekomiteene. Jøtularbeidernes streikeavis registrerte støtte fra 37 klubber og foreninger, 73 politiske lag – og 102 streikestøttekomiteer.
Etter streiken ved Norsk Hammerverk spredte de oppsagte arbeiderne informasjon via 115 streikestøttekomiteer. Etter Linjegodsstreiken konkluderte de streikende: «Uten streikestøttekomiteenes hjelp, kunne Linjegods ha sultet oss ut».
Senere har Lundkommisjonen avdekket at Politiets overvåkingstjeneste holdt oppsyn med streikestøttekomiteenes virksomhet rundt om i landet. I 1977-1978 registrerte POT komiteenes stands og identifiserte det de mente var ledende personer innen virksomheten.
Julianne Hough
Julianne Alexandra Hough (født 20. juli 1988 i Salt Lake City, Utah) er en amerikansk skuespillerinne, countrymusiker og profesjonell danser.
Hough har deltatt flere ganger i TV-programmet Dancing with the Stars, som hun vant to ganger i 2007 (sesong 4 og 5) med partnerne Apolo Ohno og Helio Castrovenes.
De senere årene har hun fokusert mest på å være skuespiller og musiker. Hun har spilt store roller i filmer som Burlesque (2010), Footloose (2011) og Rock of Ages (2012). Hennes første filmrolle var faktisk i 2001, da hun var statist i Harry Potter og de vises stein.
I løpet av 2012 slipper hun sitt første musikkalbum.
Årssikker vannføring
Årssikker vannføring er knyttet til definisjon av vassdrag i vannressursloven.
I § 3 i vannressursloven er årssikker vannføring definert som «vannføring som ved middeltemperatur over frysepunktet ikke tørker ut av naturlige årsaker oftere enn hvert tiende år i gjennomsnitt».
Videre definerer § 2 vassdrag som vann med årssikker vannføring, opp til flomvannstand. I tillegg vannløp uten årssiker vannføring, men som skiller seg tydelig ut fra omgivelsene.
Ved tiltak eller inngrep i vassdrag, kommer vannsressursloven til anvendelse. Nasjonal og regional myndighet er Norges vassdrags- og energidirektorat.
Milos Raonic
Milos Raonic (født 27. desember 1990 i Podgorica) er en canadisk tennisspiller. Han representerte landet sitt under Sommer-OL 2012 i London, der han ble utslått i andre runde i singel.
Han emigrerte sammen med familien til Canada i 1994.
Sant’Ugo
Kirken er et voluminøst byggverk i brutalismens stil, av betong, og med et betongtårn. Det indre domineres av et barokk krusifiks og en stor mosaikk i alterrommet, med scener fra den hl. Hugos liv. Kirken ligger til Viale Lina Cavalieri 3 i den romerske zona Castel Giubileo.
Jaguar XJ-S
Jaguar XJ-S (1976–96) er en to-dørs sportsbil fra engelske Jaguar Cars. Den tok over for Jaguar E-type som fabrikkens Grand tourer (GT) med brukbar bagasjeplass.
Første serien (1976–81, 14 800 eks.) fikk utseende av Malcolm Sayer og Doug Thorpe, samt en 5.3-liters V12 motor og manuelt eller automatisk gir.
Andre serien (1982–91) ble kalt XJ-S HE og hadde Høy Effektivitet (HE) V12. Fra 1983 kunne XJ-S fås med 3.6-liters rekke-6. XJ-SC fra 1983 var en to-seters utgave uten tak (med med en targa veltebøyle) som solgte lite, så fra 1988 leverte de en helt åpen bøylefri to-seters cabriolet.
Tredje serien (1992–96) ble kalt XJS uten bindestrek og cabrioleten fikk fire seter.
Alt i alt ble det laget 115 000 eksemplarer av XJ-S, som i 1996 ble etterfulgt av Jaguar XK.
Padling under Sommer-OL 2008 – K-1 slalåm kvinner
Slalåm K-1 kvinner under Sommer-OL 2008 fant sted den 11. og 12. august 2008 på Shunyi Olympic Rowing-Canoeing Park i Beijing.
VIA Rail
VIA Rail Canada (også kjent som VIA Rail og VIA, uttalt /ˈviə/), er det statlige jernbaneselskapet som opererer persontog i Canada. Selskapet ble opprettet i 1978 og overtok persontogene fra Canadian National Railway (CN) og Canadian Pacific Railway (CP). Størsteparten av de 14,000 kilometerne selskapet operer, eies av disse to selskapene, først og fremst CN, men VIA eier selv 140 km i Ontario. Selskapet har fire millioner reisende i året.
Størsteparten av avgangene er i "Korridoren", det tett befolkede beltet mellom Windsor og Québec, som inkluderer halve Canadas befolkning og millionbyene Toronto, Montréal og Ottawa. Andre ruter inkluderer Canadian, som kjører mer en 4,000 km fra Toronto til Vancouver, og Ocean mellom Montréal og Halifax (Nova Scotia)Halifax. Andre ruter betjener fjerntliggende områder av Québec, Ontario og Manitoba. VIA kjører i åtte provinser; alle unntatt Prince Edward Island og Newfoundland og Labrador. Selskapet gjennomgikk store rutekutt i 1981 og i 1991, og opererer kun en fjerdedel av det den gjorde da selskapet ble stiftet. Selskapet har hovedsete i Montréal.
Liste over fylker i Missouri
Liste over fylker i Missouri. Den amerikanske delstaten Missouri består av 114 fylker.
First Impressions of Earth
First Impressions of Earth, som betyr «førsteintrykk av jorden», er det tredje albumet av det amerikanske rockebandet The Strokes.
Albumet kom ut i 2006. Den første singelen, «Juicebox», ble en suksess og raget høyt på singellistene i De forente stater og Europa.
Sporliste
Alle låter er skrevet av Julian Casablancas med mindre noe annet er oppgitt.
Somran
Somran er en innsjø i Botkyrka kommune i Södermanland, Sverige. Innsjøen ligger sør for Länsväg 225, ved avkjøringen til Vretaberg. Innsjøens overflateareal er 0,087 km², og innsjøen ligger 13,9 meter over havet. Innsjøens er svært grunn, bare ca en meter dyp på det dypeste, og den rommer 70 000 m³ vann.
Polsk mark
Polsk mark (marka polska) var myntenheten i Polen i perioden 1916–1924.
Historie
I 1917 ble det trykket sedler i verdier av 1/2 Mark, 1 Mark, 2 Mark, 5 Mark, 10 Mark, 20 Mark, 50 Mark, 100 Mark, 500 og 1000 Mark. Frem til våpenstillstanden i 1918 ble det trykket for tilsammen 880 millioner polske mark. Den 7. september 1918 overtok regjeringen i den nyopprettede Republikken Polen ledelsen over sentralbanken.
På grunn av hyperinflasjonen som gjorde valutaen verdiløs på begynnelsen av 1920-tallet ble valutaen 14. april 1924, etter grunnleggelsen av en ny sentralbank (Bank Polski) erstattet av den nye valutaen złoty, som ble knyttet til gullstandarden. Vekslingskursen ved innføringen av złoty var 1 złoty = 1 800 000 polske mark.
Henna Raita
Henna Raita (født 24. januar 1975 i Lahtis) er en tidligere finsk alpinist. Hun kjørte nesten utelukkende renn i disiplinen slalåm, foruten enkelte renn i storslalåm.
Etter at hun hadde kjørt FIS-renn og enkelte juniorrenn i fem år, debuterte hun i januar 1995 i europacupen. 20. desember 1997 startet hun for første gang i verdenscupen, i slalåmrennet i Val-d’Isère. Hun tok sine første verdenscuppoeng 1. mars 1998, da hun ble nr. 27 i slalåmrennet i Saalbach-Hinterglemm. Etter to korsbåndskader måtte hun ta lengre pauser i sesongene 1996/97 og 1998/99, i disse periodene studerte hun kunst ved Universitetet i Lappland i Rovaniemi. I mellomsesongen 1997/98 vant hun slalåmdelen i europacupen med fire enkeltseire.
Fra sesongen 1999/2000 etablerte Raita seg i det midtre sjiktet i slalåm, og 20. februar oppnådde hun karrierens beste resultat, da hun ble nummer seks i Åre. I sesongen 2000/01 vant hun for andre gang slalåmdelen av europacupen. Under OL 2002 kom hun på åttendeplass i slalåm. Etter sesongen 2001/02 plukket Raita jevnlig poeng, uten plasseringer blant de 10 fremste. I mars 2006 la hun opp.
Meritter
OL
VM
FF «G.O. Sars» (2003)
FF «G.O. Sars» er et norsk forskningsfartøy tilhørende Havforskningsinstituttet i Bergen. Skipet er det tredje i rekken med dette navnet, oppkalt etter marinbiologen Georg Ossian Sars.
Henna Raita
Meritter
Junior-VM
Antoine Louis Le Couriault du Quilio
Antoine Louis Marie Le Couriault du Quilio (født 20. mai 1815 i Quimper i Frankrike, død 10. september 1877 i Quimperlé) var en fransk marineoffiser. Han var kontreadmiral under det andre franske keiserdømme og generalmajor i marinen. Han tok del i felttoget i Cochinkina (1858-1862), Shimonoseki-slaget (16. juli 1863) og i den fransk-prøyssiske krig (1870-1871). Han avsluttet sin karriere som høyere kolonitjenestemann i Gabon.
FF «G.O. Sars» (2003)
FF «G.O. Sars» ble bygget i 2003 og er 77 meter langt og på 4 067 bruttoregistertonn. Fartøyet ble tegnet ved Skipsteknisk A/S i Ålesund og bygd ved spesialverftet Flekkefjord Slipp og Maskinfabrikk til en kostnad på 400 millioner kroner. Det har en diesel-elektromotor på 8100 kW. Båten lager 1/100 så mye støy som vanlige forskningsfartøy, for ikke å forstyrre måleinstrumentene. Det bergenske Skipsrevyen kåret det til Årets Skip i 2003.
FF «G.O. Sars» er spesielt utrustet for tokt innen forskning på fiskebestander, miljøundersøkelser og akustiske undersøkeler. Skipet har seks vinsjer for nedsenking av inntil 6 000 meter lange kabler på dypt vann, for måling og prøvetaking i dypet. En av vinsjene er utstyrt med fiberoptisk kabel som kan sende store mengder data fra dypet til overflaten. Ekkoloddene kan kartlegge fisk i alle dybder, og havbunnen inntil 150 meter ned i havbunnskorpa. Dessuten kan det tas inntil 25 meter dype boreprøver av havbunnen. Båten kan også trekke større tråler, planktonfangere og spesialfartøyer. Dessuten kan skipet slepe sonarer og annet akustisk utstyr. Roboten Argus Abyss er en ROV som går til 5000 meter dybde, mens Aglantha bare når 2000 meter.
Ole Erevik
Ole Erevik (født 9. januar 1981 i Stavanger) er en norsk tidligere håndballspiller. I årene 2001–2017 spilte han 184 kamper for det norske landslaget. Han spilte på Norges lag som tok sølv i VM 2017.
FF «G.O. Sars» (2003)
Det deltok sommeren 2004 på Mar-Eco som gikk langs Den midtatlantiske ryggen fra Island til Azorene, der de sammen med linefiskebåten M/S «Loran» så nærmere på undersjøiske hotspots (vulkaner).
Ole Erevik
Karriere
Erevik debuterte i den norske eliteserien for klubben Stavanger Håndball. I 2003 ble han profesjonell i utlandet for den spanske klubben Ademar León, der han var med på å vinne europacupen for cupvinnere i 2005. Han hadde problemer med å spille seg til fast plass på laget, og gikk i 2005 gikk han til ligakonkurrentene Bidasoa Irún. Selv om han i 2007 ble kåret til ligaens beste målvakt, kunne han ikke forhindre at laget rykket ned. Deretter gikk han til den tyske klubben SC Magdeburg Gladiators. I 2008 gikk han til KIF Kolding i Danmark, og han ble seriemester med laget i sesongen 2008/2009. I 2011 gikk han videre til Aalborg Håndbold der han var til 2015. Fra 2015 til 2017 spilte han for den franske klubben Pays d’Aix UC.
FF «G.O. Sars» (2003)
I 2007 tok det del i prosjektet Antarctic Krill and Ecosystem Studies (AKES), et tokt til Sørishavet.
Ole Erevik
Karriere
Ole Erevik har deltatt i VM 2005, VM 2007, EM 2008, VM 2009, EM 2010, VM 2011, EM 2012, EM 2014, EM 2016 og VM 2017. I 2017 tok kom Norge på andreplass. På landslaget var han inntil 2012 vanligvis reservemålvakt for Steinar Ege.
Under håndball-VM 2019 var han ekspertkommentator i TV3.
Henna Raita
Meritter
Verdenscupen
Europacup
Annet
Pengebelte
Et pengebelte er et belte med pose festet til fronten som er brukt under en skjorte for å beskytte verdisaker fra tyver og/eller lommetyver. Pengebelter er ofte brukt av turister som en forholdsregel mot tyveri. Elementer som vanligvis blir plassert i et pengebelte inkluderer pass, billetter, førerkort, kredittkort, kontanter og smykker.
Karin Dedler
Karin Dedler-Feigele (født 2. februar 1963 i Dietmannsried i Bayern i Tyskland) er en tidligere tysk alpinist.
Madurai
Madurai er en by i delstaten Tamil Nadu, India. Madurai ligger 425 km sørvest for Chennai (også kalt Madras). Byen het Madura helt til i 1949, og var under det navnet hovedstad i det tidligere kongeriket Pandyan som lå der i tidsrommet 400–1350. Byen har ca. 1,3 millioner innbyggere. Chennai er et samferdselsknutepunkt og et sentrum for handel og bomullsindustri for byen. Madurai har et stort templelkompleks fra 1300–1600-tallet. Byen ble britisk i 1801, men den ble fri da India ble selvstendig i 1947.
Steve Vai
Steven (Steve) Siro Vai (født 6. juni 1960) er en amerikansk gitarist, låtskriver og plateprodusent. Vai hadde Joe Satriani som læremester i sin ungdom, og debuterte sammen med Frank Zappa som 18-åring. Senere har han hatt en karriere der han blant annet har vunnet en Grammy Award (ut av ni nominasjoner).
Kari Skullerud
Kari Petra Skullerud (født 15. oktober 1941) er en norsk nevropatolog. Hun er seksjonsoverlege på Rikshospitalet og professor emeritus ved Universitetet i Oslo.
Steve Vai
Karriere
Vai er en av de ypperste representantene innen stilarten shredding. Andre gitarister innen shredding er Paul Gilbert, Yngwie Malmsteen, John Petrucci, Eddie Van Halen.
Kari Skullerud
Skullerud ble dr.med. i 1985 med avhandlingen «Variations in the size of the human brain : influence of age, sex, body length, body mass index, alcoholism, Alzheimer changes, and cerebral artherosclerosis», som handlet om alkoholskader i hjernen.
Steve Vai
Karriere
Vai har vært studiomusiker for artister som Ozzy Osbourne, Frank Zappa, Alice Cooper, David Lee Roth, Whitesnake og mange andre.
Kari Skullerud
Skullerud fikk Kongens fortjenstmedalje i gull i 2007. Begrunnelsen var blant annet at hun gjennom mange år hadde «fremstått som en referanseperson for alle sykehusmiljøer i Norge vedrørende nevropatologisk diagnostikk av vanskelig sykdomstilstander i nervesystemet», at hun hadde gjort «en stor innsats gjennom å utvirke kompetansespredning og videreutdannelse innen fagfeltet», og at hun hadde «bygget opp den moderne nevropatologi i Norge, ikke bare ved å gjøre den alminnelig kjent og tilgjengelig, [men også] hele tiden bidratt til fagets fornyelse».
Steve Vai
Karriere
Vai og Satriani har også reist sammen på turneen G3, som består av de to som faste innslag sammen med en tredje gitarist. Blant dem som har vært med på turneen er Eric Johnson, Yngwie Malmsteen og John Petrucci. Keyboardisten Tommy Mars, fra Frank Zappa-bandet, ble med Steve Vai da han startet sin solokarrière, og deltar på flere av de første platene.
Aleksander Olsen (fotballtrener)
Kristian Aleksander Olsen (født 21. mars 1984) er en norsk fotballtrener fra Gressvik i Fredrikstad, som er sportslig leder for SK Brann Kvinner.
Karin Dedler
I 1991 ble hun tysk mester i utfor og super-G.
Sonnie Lill Rødje
Sonnie Lill Rødje (født 1974) er en norsk tidligere svømmer som representerte Haugesund SK og IL Varg.
Aleksander Olsen (fotballtrener)
Han er utdannet kamp- og spilleranalytiker på Norges idrettshøgskole, og ble kåret til årets unge trener i Norge av Norsk Fotballtrenerforening i 2015.
Steve Vai
Gitarer
Vai har også designet Ibanez Universe-serien og den akustiske gitaren kalt «Euphoria» under samme merke. Ibanez Universe-gitarene har 7 strenger. «Euphoria» er en akustisk gitar. Hans to hovedgitarer er «Evo» og «Flo». «Evo» er en Ibanez JEM 7VWH, mens «Flo» er en Ibanez Jem 777FP som er hvitlakkert slik at den er omtrent identisk til 7VWH-serien.
«Flo» har også det innebygde sustainersystemet fra Fernandes. Når systemet aktiveres kan en tone holdes så lenge man ønsker ved hjelp av den spesialdesignede pickupen. Demonstrasjon av dette kan høres på bla. a. låten «Whispering a Prayer» (Alive in an Ultra World).
«Flo» og «Evo» har vært gjennom en rekke modifikasjoner, «Evo» har fått ny hals en rekke ganger, og «Flo» har blant annet hatt en Jem 555 hals, som man kan se på turneen hans i Romania. En teipbit er festet på neckhumbuckeren på Flo og Evo, for at strengen ikke skal sette seg fast under pickupen hvis Vai slår an litt hardt på den lyseste E strengen.
Diskografi
Soloalbum
Livealbum
Aleksander Olsen (fotballtrener)
Olsen var selve drivkraften i oppstarten av supporterklubben Plankehaugen i 1999.
Vålerenga og Wang
Som 22-åring, underveis i trenerutdanningen ved Norges idrettshøgskole, ble Olsen i 2007 indnlemmet i Vålerenga Fotballs elitesatsing under Martin Andresen og gikk gradene som gutte-, junior- og rekruttrener, i tillegg til å gjøre analyser for eliteserielaget.
I august 2013 tok Olsen over som sportssjef ved Wang Toppidrett Oslo, og 20. desember samme år tok han over som utviklingssjef i Vålerenga Fotball.
Sonnie Lill Rødje
Hun vant 8 NM-gull og 46 NM-medaljer i perioden 1987–1999.
Aleksander Olsen (fotballtrener)
Fredrikstad og Wang
18. desember 2014 dro Olsen hjem til Fredrikstad og ble ny sportssjef på Wang Toppidrett Fredrikstad etter Tom Freddy Aune, samt assistenttrener i Fredrikstad Fotballklubb foran 2015-sesongen.
I desember 2018 ble Olsen ansatt som faglig ansvarlig i Fredrikstad Fotballklubbs utviklingsavdeling, hvor han sammen med tidligere landslagssjef Per-Mathias Høgmo skal «jobbe med å videreutvikle strukturen i utviklingsavdelingen og sørge for implementering og etterlevelse av FFK sitt gode og anerkjente planverk for utviklingsarbeidet».
Kolbotn og Wang
16.desember 2019 forlot Olsen FFK og startet som hovedtrener for Toppserielaget Kolbotn Fotball Kvinner. Han fortsette som Sportssjef på Wang Toppidrett Fredrikstad.
I september 2022 ble det kjent at Olsen og resten av trenerteamet hadde bestemt seg for å gi seg etter sesongen. 18. oktober valgte styret i klubben og avskjedige Olsen med to kamper igjen av sesongen, i et forsøk på å redde klubben fra nedrykk.
SK Brann Kvinner
23. desember 2022 ble det kjent at Olsen var ansatt som sportslig leder for SK Brann Kvinner.
Imperativ
Imperativ på norsk
På norsk er imperativ likt verbets stamme, det vil si infititivsformen uten -e:
For verb hvis stamme slutter med -dle eller -kle, kan man velge om man vil skrive infinitivsformen eller ta bort endingsvokalen:
På bokmål får verb hvis infinitivform ender på -ere, f.eks. notere og prestere ingen akutt aksent over siste «e» i imperativformen, slik at ordet prester kan være både flertall av prest og imperativform av prestere.
Hans Ernback
Hans Ernback (født 27. mars 1942 i Luleå i Norrbottens län, død 19. februar 2013 i Stockholm) var en svensk skuespiller, teaterregissør, dramatiker og bildende kunstner.
Ernback begynte sin karriere hos Sten-Åke Cederhök på Veckans revy i Göteborg. Etter eksamen ved Statens Scenskola 1966 ble han engasjert hos Stockholms Stadsteater. Han slo igjennom med hovedrollen i filmen Ormen 1966 og har deretter vært flittig brukt på film og i TV. Blant de mange seriene han har medvirket i kan nevnes Åke Falcks serie Ett köpmanshus i skärgården i 1972, kriminal-TV-serien Sinkadus i 1980 og humorserien Bombardemagnus i 1985. I tjue års tid har han arbeidet som regissør hos Sveriges Radio.
Allerede på 1960-tallet begynte han kontinuerlig å male, og fra 2004 gikk han helt over til et liv som bildende kunstner.
Cristine Rose
Cristine Sue Rose (født 31. januar 1951 i Lynwood i California) er en amerikansk skuespillerinne, med roller fra svært mange amerikanske TV-serier, som Ally McBeal, Chicago Hope, Matlock, Venner for livet og mest nylig i superheltserien Heroes.
Utvalgt filmografi
Listene under er ikke komplett, se Internet Movie Database – Cristine Rose
You Made Me Love You (film)
You Made Me Love You er en britisk fillmkomedie fra 1933. Den ble regissert av Monty Banks, og hovedrollene ble spilt av Stanley Lupino, Thelma Todd og John Loder. Handlingen er en moderne versjon av William Shakespeare s lystspill Troll kan temmes (Taming of the Shrew).
Örjan Ramberg
Örjan Ramberg (født 26. februar 1948 i Gøteborg) er en svensk skuespiller som har medvirket i en rekke filmer og TV-serier. Han er bosatt i Stockholm, og har tre barn.
Alf Haugland
Alf Haugland (født 1. januar 1924, død 12. juli 2012 ) var en dikter fra Lunde i Telemark.
Per Blom
Per Søren Blom (1946–2013) var en norsk filmregissør, manusforfatter og skuespiller. Han ble særlig kjent etter filmen Isslottet i 1987, hvor han stod for regi og manus etter Tarjei Vesaas sin roman med samme navn. Filmen vant «Flanders International Film Festival» Grand Prix i 1988.
Privatliv og død
Blom var bosatt på Dokka i Oppland. Han døde i 2013.
Juan Mónaco
Juan Mónaco (født 29. mars 1984) er en argentinsk tennisspiller. Han representerte landet sitt under Sommer-OL 2012 i London, der han ble utslått i andre runde i singel.
Fokus Bank
Fokus Bank var merkenavnet for Danske Bank sin norske virksomhet, med hovedkontor i Trondheim. Fokus Bank hadde rundt 40 lokale kontorer rundt i Norge med tilsammen ca. 1000 ansatte. Banken hadde et større avdelingskontor i Stortingsgaten i Oslo.
Fokus Bank oppstod i 1987 som en fusjon av Buskerudbanken, Bøndernes Bank, Forretningsbanken og Vestlandsbanken. Den skiftet navn til Danske Bank 15. november 2012.
Historie
Fokus Banks hovedkontor var i Trondheim, byen hvor bankens historie startet i 1859. Etter en omflakkende tilværelse med kontorer både i og utenfor byen, var sirkelen sluttet. Bankens hovedkontor lå i de samme lokalene som Forretningsbanken i sin tid eide.
1800-tallet
Fokus Banks historie kan føres tilbake til Privatbanken i Trondheim, som ble etablert i 1859. Det var Trondheims aller første forretningsbank, og den fjerde i Norge. De syv bankene som senere fusjonerte til Fokus Bank, ble alle grunnlagt i perioden 1868–1932.
1900–1945
Forretningsbanken var et barn av høykonjunkturen under og etter første verdens-krig. Banken åpnet i egne lokaler i Olav Tryggvasons gate 12 i 1918.